Γεγονότα Οκτωβρίου 2012

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2012, συνοδευόμενα από τις πηγές μέσω των οποίων μεταδόθηκαν. 

## 1η Οκτωβρίου
;Πόλεμος και επιθέσεις
*Έπειτα από την αποχώρηση των ισλαμιστών μαχητών της Αλ Σαμπάαμπ στη διάρκεια της Μάχης του Κισμάγιο, τα στρατεύματα της Αφρικανικής Ένωσης εισέρχονται στην πόλη.(BBC)
*Κυβερνητικές δυνάμεις της Συρίας βομβαρδίζουν τη Δαμασκό, προπύργιο των ανταρτών. (Al Jazeera)
*Σε βομβιστική επίθεση αυτοκτονίας στην πόλη Χοστ του Αφγανιστάν σκοτώνονται 3 στρατιώτες του NATO και 16 Αφγανοί αστυνομικοί και πολίτες. (BBC) (''New York Times'')

;Τραγωδίες
*Τουλάχιστον 36 άτομα χάνουν τη ζωή τους από τη σύγκρουση ενός φέρι μποτ με ρυμουλκό στις ακτές του Χονγκ Κονγκ. (RTHK)  (CNN)

;Πολιτική και εκλογές
*Στις κάλπες για τις βουλευτικές εκλογές προσέρχονται οι πολίτες στη Γεωργία. Σύμφωνα με τα πρώτα αποτελέσματα, ο συνασπισμός της αντιπολίτευσης Όνειρο για τη Γεωργία του Μπιτζίνα Ιβανισβίλι κερδίζει τις εκλογές και καταλαμβάνει τις 77 από τις 150 έδρες στο κοινοβούλιο. (Ημερησία)

## 2 Οκτωβρίου
;Πόλεμος και επιθέσεις
*Ένοπλοι σκοτώνουν τουλάχιστον 20 φοιτητές σε ξενώνα πολύ κοντά στην Πολυτεχνειούπολη στην πόλη Μούμπι της βορειοανατολικής Νιγηρίας. (BBC)
*Δολοφονημένος βρίσκεται ένας βουλευτής στις Μαλδίβες. Το θύμα μαχαιρώθηκε μέχρι θανάτου κοντά στην οικία του. (BBC)

;Καταστροφές και δυστυχήματα
*Σε σύγκρουση ενός μικρού λεωφορείου με ένα φορτηγό στη βόρεια επαρχία Ιλόκος Νόρτε των Φιλιππίνων, σκοτώνονται τουλάχιστον 10 άτομα. (AP μέσω ABC News)
*Σε 38 ανέρχεται ο αριθμός των επιβεβαιωμένων θανάτων από το ναυτικό δυστύχημα στο Νησί Λάμα του Χονγκ Κονγκ.(BBC)

;Πολιτική και εκλογές
*Ο ΟΑΣΕ χαρακτηρίζει τις πρόσφατες βουλευτικές εκλογές στη Γεωργία ως "ελεύθερες και δίκαιες". Η Αντιπολίτευση κέρδισε τις εκλογές και ο Πρόεδρος Μιχαήλ Σαακασβίλι παραδέχτηκε την ήττα του. Το Ενωμένο Εθνικό Κίνημα περνά στην Αντιπολίτευση και ο Μπιτζίνα Ιβανισβίλι αναμένεται να γίνει η επόμενη Πρωθυπουργός και έπειτα από μεταρρυθμίσεις την επόμενη χρονιά, να ορκιστεί Πρόεδρος της χώρας. (Bloomberg μέσω ''Business Week'') (''San Francisco Chronicle'')

## 3 Οκτωβρίου
;Πόλεμος και επιθέσεις
*Σειρά βομβιστικών επιθέσεων πλήττει την πόλη Χαλέπι της Συρίας, με αποτέλεσμα να σκοτωθούν τουλάχιστον 34 άτομα. (BBC) (''Wall Street Journal'')

;Διεθνείς σχέσεις
*Η Παπούα Νέα Γουινέα αναγνωρίζει το Κοσσυφοπέδιο ως ανεξάρτητο κράτος. (''M-Mag'') 

;Επιστήμη και τεχνολογία
*Το ευρωπαϊκό μεταγωγικό διαστημόπλοιο ATV-3 "Εντοάρντο Αμάλντι" βυθίζεται στο νότιο τμήμα του Ειρηνικού. Το ATV-3 είχε προσδεθεί στον Διεθνή Διαστημικό Σταθμό επί σχεδόν ένα εξάμηνο.(ESA) (RIA Novosti) (NASA) (Antares)

## 4 Οκτωβρίου
;Πόλεμος και επιθέσεις
*Εγκρίνεται από το Κοινοβούλιο της Τουρκίας η ανάληψη στρατιωτικής δράσης εναντίον της Συρίας, στη μεθόριο των δύο χωρών, έπειτα από τον βομβαρδισμό της μεθοριακής τουρκικής πόλης Ακτσάκαλε από τον συριακό στρατό στις 3 Οκτωβρίου, με απολογισμό 5 νεκρούς. (BBC)
**Για δεύτερη συνεχή ημέρα, οι τουρκικές δυνάμεις βομβαρδίζουν το έδαφος της Συρίας, σε αντίποινα για το πρόσφατο πλήγμα με τους 5 νεκρούς στο Ακτσάκαλε. (''The Daily Telegraph'')  
*Διαδηλωτές εισβάλλουν στο κτήριο του Κογκρέσου της Λιβύης στην πρωτεύουσα Τρίπολη, εξοργισμένοι με την προτεινόμενη κυβέρνηση του Πρωθυπουργού Μουσταφά Αμπουσαγκούρ. (Reuters) 
*Σε ένα πρωτοφανές περιστατικό, δεκάδες, μέλη του Σωματείου Τρίαινα των Ναυπηγείων Σκαραμαγκά καταφέρνουν να περάσουν από την κεντρική είσοδο του Υπουργείου Εθνικής Άμυνας. Οι διαδηλωτές αποπειράθηκαν να μπουν μέσα στο κτήριο και ακολούθησαν συμπλοκές με τα ΜΑΤ και περισσότερες από 100 προσαγωγές. (Ζούγκλα)

;Καταστροφές
*Από κατολίσθηση στην κινέζικη επαρχία Γιουνάν χάνουν τη ζωή τους 18 άτομα και 1 ακόμα αγνοείται. (BBC) (AP μέσω ''San Francisco Chronicle'')

;Πολιτική και εκλογές
*Συλλαμβάνεται σε νοσοκομείο η πρώην πρόεδρος των Φιλιππίνων Γκλόρια Αρόγιο με την κατηγορία ότι καταχράστηκε δημόσιο χρήμα ενώ ήταν στην εξουσία. (ABS-CBN News)
*Στην Ιορδανία διαλύεται το Κοινοβούλιο από τον Βασιλιά Αμπντάλα και ανοίγει ο δρόμος για τη διεξαγωγή πρόωρων εκλογών στην αραβική χώρα. (BBC)

;Αθλητισμός
*Ο Γερμανός πολλάκις παγκόσμιος πρωταθλητής της Φόρμουλα Ένα Μίχαελ Σουμάχερ ανακοινώνει την οριστική του αποχώρηση από τον μηχανοκίνητο αθλητισμό. (BBC Sport)

## 5 Οκτωβρίου
;Πόλεμος και επιθέσεις
*Νέοι βομβαρδισμοί πλήττουν την πόλη Χομς της Συρίας. Πρόκειται για τους χειρότερους βομβαρδισμούς εδώ και 5 μήνες.
(BBC)
*Οι εργαζόμενοι στο ορυχείο του Μαρικάνα της Νότιας Αφρικής αναφέρουν ότι 1 άτομο σκοτώθηκε από πλαστικές σφαίρες της αστυνομίας κοντά στην πόλη Ρούστενμπουργκ. Ένας ακόμα συνδικαλιστής σκοτώνεται στην οικία του στο Μαρικάνα. (Euronews) (Reuters) 

;Οικονομία
*Η εταιρεία Anglo Platinum Limited, που είναι πρώτη στον κόσμο στην παραγωγή πλατίνας, απολύει 12.000 άτομα στη Νότια Αφρική, έπειτα από απεργία για τις εργασιακές συνθήκες. Σύμφωνα με ανακοίνωση της εταιρείας, οι απεργίες έχουν κοστίσει 700 εκατ. ραντ σε ζημίες. (BBC)

;Υγεία και περιβάλλον
*Τουλάχιστον 47 άτομα προσβάλλονται από μυκητησιακή μηνιγγίτιδα στις ΗΠΑ, ως αποτέλεσμα μόλυνσης από φάρμακο, με 5 νεκρούς.
(CNN)

## 6 Οκτωβρίου
;Νόμος και έγκλημα
*Το υπουργείο Άμυνας της Νότιας Κορέας αναφέρει ότι ένας στρατιώτης της Βόρειας Κορέας αυτομόλησε στη Νότια αφού πρώτα σκότωσε δύο από τους ανωτέρους του. (AP μέσω ''The Union Democrat'') 
*Δικαστήριο του Βατικανού καταδικάζει σε 18μηνη φυλάκιση τον πρώην μπάτλερ του Πάπα Βενέδικτου ΙΣΤ΄ Πάολο Γκαμπριέλε για την κλοπή και τη διαρροή απόρρητων εγγράφων. (BBC)

;Πολιτική
*Το Ιράν αναφέρει ότι το Ισραήλ πρέπει να αποτελέσει εταίρο της Συνθήκης κατά των Πυρηνικών Όπλων. (RIA Novosti)

;Αθλητισμός
*Το 17ο Super League του ράγκμπι κερδίζει η ομάδα των Λιντς Ρίνος, με νίκη επί των Γουόρονγκτον Γουλβς 26-18 στον μεγάλο τελικό του Ολντ Τράφορντ. (BBC)

## 7 Οκτωβρίου

;Τραγωδίες
*Από συντριβή αεροσκάφους τύπου Αντόνοφ An-12 που ανήκει στον σουδανικό στρατό, στα νοτιοδυτικά του Χαρτούμ, σκοτώνονται τουλάχιστον 13 από τους συνολικά 22 επιβαίνοντες σε αυτό. (CNN) (Reuters) 

;Ζωή και θάνατος
*Πεθαίνει η Γεωργιανή Αντίσα Κβίτσαβα, μια γυναίκα που θεωρείται το γηραιότερο πρόσωπο όλων των εποχών, καθώς φέρεται να πέθανε σε ηλικία 132 ετών. Ωστόσο, η ηλικία της αμφισβητήθηκε. (Radio Free Europe) (Sigma Live)

;Πολιτική και εκλογές
*Στις κάλπες για τις προεδρικές εκλογές προσέρχονται οι πολίτες στη Βενεζουέλα, με τον Ούγκο Τσάβες να αντιμετωπίζει τον Ενρίκε Καπρίλες. (BBC)

;Αθλητισμός
*Ο Γάλλος οδηγός Σεμπαστιάν Λεμπ κατακτά για 9η συνεχή χρονιά το Παγκόσμιο πρωτάθλημα ράλι, πετυχαίνοντας ρεκόρ νικών.(''Chicago Tribune'')

## 8 Οκτωβρίου
;Πόλεμος
*Οι πρώτες πληροφορίες από το Ναυτικό του Μεξικό κάνουν λόγο για τον θάνατο του αρχηγού της συμμορίας Λος Σέτας, ενός από τα πανίσχυρα καρτέλ ναρκωτικών στη χώρα. (''USA Today'')

;Νόμος και έγκλημα
*Γίνεται η μερική αντικατάσταση των μελών του Ευρωπαϊκού Δικαστηρίου στο Λουξεμβούργο. (Court of Justice) 
*Ο στρατός στη Νιγηρία ανοίγει πυρ έπειτα από επίθεση με βόμβα σε αυτοκινητοπομπή στην πόλη Μαϊντουγκουρί, με αποτέλεσμα να σκοτωθούν 35 άτομα (Reuters) 

;Πολιτική και εκλογές
*Μεταδίδεται ότι ο Ούγκο Τσάβες κέρδισε 4η θητεία έπειτα από τη νίκη του με ποσοστό 54,47% στις προεδρικές εκλογές στη Βενεζουέλα, κατά τις οποίες η συμμετοχή έφτασε επίπεδα ρεκόρ.(New York Times)
*Ο πρώτος εκλεγμένος Πρωθυπουργός της Λιβύης Μουσταφά Αμπουσαγκούρ, απομακρύνεται από την εξουσία, με πρόταση δυσπιστίας που εγκρίνεται από το Κοινοβούλιο. Πρωθυπουργός αναλαμβάνει ξανά ο Αμπντουραχίμ ελ Κέιμπ. (France 24)
*Ο Πρόεδρος των Φιλιππίνων Μπενίνιο Ακίνο ανακοινώνει ότι η φιλιππινέζικη κυβέρνηση κατέληξε σε συμφωνία για ειρήνη με το Ισλαμικό Μέτωπο Απελευθέρωσης Μόρο, αναφορικά με την περιοχή του Μιντανάο. (BBC)
*Ο Πρωθυπουργός της Αϊτής Λοράν Λαμότ ανακοινώνει την επιβολή ενός νέου φόρου στον τζόγο, το αλκοόλ και τα τσιγάρα, με σκοπό τη σύσταση ενός νέου ταμείου για την εκπαίδευση. (''Washington Post'')

;Επιστήμη
*Στον Βρετανό Τζον Μπ. Γκάρντον και στον Ιάπωνα Σίνια Γιαμανάκα απονέμεται το Νόμπελ Ιατρικής του 2012 για την ανακάλυψή τους ότι ώριμα (διαφοροποιημένα) κύτταρα μπορούν να επαναπρογραμματιστούν ώστε να μετατραπούν σε πολυδύναμα βλαστικά. (Reuters) 

## 9 Οκτωβρίου
;Πόλεμος και επιθέσεις
*Σε επίθεση βομβιστή καμικάζι που γίνεται σε κτήριο των μυστικών υπηρεσιών στη Δαμασκό, σκοτώνονται δεκάδες άνθρωποι. Την ευθύνη για την επίθεση αναλαμβάνει το αντάρτικο μέτωπο Αλ Νάσρα. (BBC)
*Το Ναυτικό του Μεξικό επιβεβαιώνει ότι ο ηγέτης της συμμορίας Λος Σέτας, Εριμπέρτο Λασκάνο Λασκάνο, σκοτώθηκε χθες σε ανταλλαγή πυρών. Η σορός του εκλάπη από ενόπλους. (''New York Times'')

;Διεθνείς σχέσεις
*Σε 25.000 υπολογίζονται οι διαδηλωτές στην Αθήνα, ενώ η Καγκελάριος της Γερμανίας Άνγκελα Μέρκελ πραγματοποιεί επίσημη επίσκεψη στην Ελλάδα. (BBC) (CNN)

;Επιστήμη
*Ο Γάλλος Σερζ Αρός και ο Αμερικανός Ντέιβιντ Γουάινλαντ κερδίζουν το φετινό Νόμπελ Φυσικής για τις επαναστατικές πειραματικές μεθόδους που επιτρέπουν τη μέτρηση και τον χειρισμό μεμονωμένων κβαντικών συστημάτων. (''New York Times'')

## 10 Οκτωβρίου
;Πόλεμος και επιθέσεις
*Οι αντάρτες στη Συρία ισχυρίζονται ότι έθεσαν υπό τον έλεγχό τους τη στρατηγική πόλη Μααράτ αλ Νουμάν. (Al Jazeera)
*Τουρκικά μαχητικά αεροσκάφη εμποδίζουν την προσγείωση στην Άγκυρα ενός συριακού αεροσκάφους, με την υποψία ότι μεταφέρει όπλα. (BBC)

;Νόμος και έγκλημα
*Δικαστήριο της Μόσχας αποφασίζει την αποφυλάκιση ενός από τα 3 μέλη του συγκροτήματος Pussy Riot κατά την εκδίκαση της έφεσης. (RIA Novosti)

;Επιστήμη
*Στους Αμερικανούς Ρόμπερτ Λέφκοβιτς και Μπράιαν Κόμπιλκα απονέμεται το Νόμπελ Χημείας για το 2012, επιβραβεύοντας τις εργασίες τους στη μελέτη των G-πρωτεϊνικών υποδοχέων. (Reuters) 

;Θρησκεία
*Ο Πάπας Βενέδικτος ΙΣΤ΄ προσθέτει τα αραβικά στις γλώσσες με τις οποίες απευθύνεται στους πιστούς κατά την εβδομαδιαία ομιλία του στο Βατικανό. (''BBC'')

## 11 Οκτωβρίου
;Πόλεμος και επιθέσεις
*Ένοπλος σκοτώνει τον αρχηγό της ασφαλείας στην αμερικανική πρεσβεία της Σαναά της Υεμένης, Κασέμ Μ. Ακλάν. (BBC)
*Στη Συρία, οι τοπικές συντονιστικές επιτροπές αναφέρουν ότι 83 πολίτες σκοτώθηκαν σε ολόκληρη τη χώρα από τον στρατό.
(CNN) 

;Πολιτισμός και γράμματα
*Το Νόμπελ Λογοτεχνίας απονέμεται στον Κινέζο συγγραφέα Μο Γιαν. (BBC)

;Πολιτική
*Ο Πρόεδρος της Αιγύπτου Μοχάμεντ Μόρσι απολύει τον γενικό εισαγγελέα Αμπντέλ Μαγκίντ Μαχμούντ. (BBC)

## 12 Οκτωβρίου
;Πόλεμος και επιθέσεις
*Το Συμβούλιο Ασφαλείας των Ηνωμένων Εθνών εγκρίνει ομόφωνα με ψήφισμα την αποστολή στρατιωτικής δύναμης με επικεφαλής Αφρικανούς, με σκοπό να συνδράμουν τον στρατό του Μάλι στο έργο τους για την εκδίωξη των ισλαμιστών μαχητών από τα βόρεια της χώρας. (''Daily Star of Lebanon'') 

;Διεθνείς σχέσεις
*Το Νόμπελ Ειρήνης για το 2012 απονέμεται στην Ευρωπαϊκή Ένωση. (''The Telegraph'')

;Νόμος και έγκλημα
*Το Ανώτατο Δικαστήριο της Μποτσουάνα ανατρέπει έναν εθιμικό νόμο που δεν επέτρεπε στις γυναίκες να κληρονομούν το πατρικό τους σπίτι. (IRIN)

;Αθλητισμός
*Στους αγώνες του τρίτου ομίλου για τα προκριματικά του Παγκοσμίου Κυπέλλου του 2014, η Ιρλανδία χάνει με 6-1 από τη Γερμανία και υφίσταται τη μεγαλύτερη εντός έδρας ήττα στην ιστορία της, από το 1931. Πληθαίνουν οι φωνές που ζητούν την απομάκρυνση του προπονητή της εθνικής, Τζοβάνι Τραπατόνι. (ESPN)  (''The Irish Times'') (Deutsche Welle) (''The Times of India'')

## 13 Οκτωβρίου
;Πόλεμος και επιθέσεις
*Σε βομβιστική επίθεση αυτοκτονίας στην πόλη Ντάρα Αντάμ Χελ του Πακιστάν, σκοτώνονται τουλάχιστον 15 άνθρωποι. (BBC)
*Πόλεμος των Ναρκωτικών στο Μεξικό: Ο στρατός στο Μεξικό σκοτώνει τον Μανουέλ Τόρες Φέλιξ, έναν από τους αρχηγούς του καρτέλ της Σιναλόα. (Fox News)

;Διεθνείς σχέσεις
*Η Συρία ανακοινώνει την απαγόρευση των πτήσεων για τα τουρκικά πολιτικά αεροσκάφη πάνω από το συριακό έδαφος. (BBC)

## 14 Οκτωβρίου
;Πόλεμος και επιθέσεις
*Ένοπλοι ανοίγουν πυρ σε μουσουλμανικό τέμενος στο χωριό Ντόγκο Ντάουα της πολιτείας Καντούνα στη Νιγηρία, με αποτέλεσμα να σκοτωθούν τουλάχιστον 20 άτομα. (BBC)
*Στη Μαυριτανία, ο Πρόεδρος Μοχάμεντ Ουλντ Αμπντέλ Αζίζ, μεταφέρεται σεροπορικώς στη Γαλλία, μία ημέρα μετά από τα πυρά που δέχθηκε κατά λάθος από στρατιώτες του.(BBC) 

;Πολιτική και εκλογές
*Ο Αλί Ζεϊντάν εκλέγεται από το Κογκρέσο της Λιβύης στην πρωθυπουργία. (BBC)
*Το Εργατικό Κόμμα κερδίζει τον πρώτο γύρο των βουλευτικών εκλογών στη Λιθουανία, με το μέχρι σήμερα κυβερνών κόμμα του Άντριους Κουμπίλιους να περιορίζεται στην 3η θέση. (Attiki Press)
**Στο παράλληλο δημοψήφισμα, οι Λιθουανοί τάσσονται με ποσοστό 65% κατά της κατασκευής ενός πυρηνικού εργοστασίου. (VRK)
*Στο Μαυροβούνιο, το Δημοκρατικό Σοσιαλιστικό Κόμμα του Μίλο Τζουκάνοβιτς (DPS) και οι εταίροι του είναι οι νικητές των βουλευτικών εκλογών, χωρίς όμως να έχουν την απόλυτη πλειοψηφία στο Κοινοβούλιο. (Sigma Live)

;Επιστήμη και τεχνολογία
*Ο Αυστριακός Φέλιξ Μπαουμγκάρντνερ γίνεται ο πρώτος άνθρωπος που σπάει το φράγμα του ήχου σε ελεύθερη πτώση με αλεξίπτωτο. (Sigma Live) 

## 15 Οκτωβρίου
;Πόλεμος και επιθέσεις
*Η κυβέρνηση των Φιλιππίνων και η μεγαλύτερη ομάδα ανταρτών, το Ισλαμικό Μέτωπο Απελευθέρωσης Μόρο, υπογράφουν ειρηνευτική συμφωνία. (Al Jazeera)

;Πολιτική και εκλογές
*Πεθαίνει σε ηλικία 89 ετών στο Πεκίνο ο πρώην Βασιλιάς της Καμπότζης Νοροντόμ Σιχανούκ. (AFP via Channel News Asia) 
*Ο Πρωθυπουργός του Ηνωμένου Βασίλειου Ντέιβιντ Κάμερον και ο Πρώτος Υπουργός της Σκωτίας Άλεξ Σάλμοντ, κατά τη συνάντησή τους στο Εδιμβούργο συμφωνούν στους όρους για τη διεξαγωγή ενός δημοψηφίσματος για την ανεξαρτησία της Σκωτίας, που θα διεξαχθεί το 2014. (BBC)
*Ο Πρωθυπουργός του Οντάριο του Καναδά Ντάλτον Μακγκουίντι ανακοινώνει την παραίτησή του. (Toronto Star) 

## 16 Οκτωβρίου
;Πόλεμος και επιθέσεις
*Πληθώρα κτηρίων παραδίδονται στις φλόγες και τουλάχιστον 24 εξτρεμιστές σκοτώνονται σε ύποπτη βομβιστική επίθεση της Μπόκο Χαράμ στην πόλη Μαϊντουγκουρί της Νιγηρίας. (BBC)

;Οικονομία
*Η εταιρεία Foxconn, κύριος προμηθευτής της Apple στην Κίνα, παραδέχεται ότι απασχολεί άτομα ηλικίας και 14 ετών. (BBC)
*Η αυτοκινητοβιομηχανία Φορντ ανακαλεί 154.000 μοντέλα Ford Fiesta εξαιτίας ενός θέματος με τον αερόσακο. (AutoWeek)

;Νόμος και έγκλημα
*Ο κυβερνήτης του τάνκερ "Πρεστίζ" δικάζεται στην Ισπανία, 10 χρόνια μετά το ναυάγιο και την οικολογική καταστροφή που προκλήθηκε στις ακτές της Γαλικίας. (BBC)

;Γράμματα και πολιτισμός
*Το Βραβείο Μπούκερ απονέμεται για δεύτερη φορά στη Βρετανίδα συγγραφέα Χίλαρι Μαντέλ, για το μυθιστόρημα *Bring Up the Bodies*. (Τα Νέα)

;Πολιτική και εκλογές
*Παραιτείται ο Ευρωπαίος επίτροπος για την Υγεία και τον Καταναλωτή, Τζον Ντάλι, από τη Μάλτα, εν μέσω καταγγελιών για διαφθορά, τις οποίες αρνείται. (''Times of Malta'') (BBC)
*Το ισραηλινό Κοινοβούλιο διαλύεται με ομόφωνη απόφαση ενόψει των βουλευτικών εκλογών της επόμενης χρονιάς.(''Jerusalem Post'')

;Αθλητισμός
*Η εθνική ομάδα ποδοσφαίρου της Σενεγάλης αποκλείεται από τη συνέχεια του Κυπέλλου Εθνών Αφρικής του 2013, εξαιτίας των επεισοδίων που έγιναν στο γήπεδο το περασμένο Σάββατο, στον αγώνα με την Ακτή Ελεφαντοστού. (BBC)

## 17 Οκτωβρίου
;Πολιτική
*Επιστρέφει στην Καμπότζη η σορός του πρώην Βασιλιά, Νοροντόμ Σιχανούκ, που πέθανε προχθές σε ηλικία 89 ετών. (BBC) 

;Επιστήμη
*Σε ανακοίνωση Ευρωπαίων αστρονόμων αναφέρεται ότι ανακαλύφθηκε ένας εξωηλιακός πλανήτης στο μέγεθος της Γης και κατά τα φαινόμενα περιφέρεται σε ένα άστρο του συστήματος Άλφα Κενταύρου, σε απόσταση 4,3 έτη φωτός από τη Γη. Πρόκειται για τον κοντινότερο και ελαφρύτερο εξωπλανήτη που έχει ποτέ εντοπιστεί γύρω από ένα άστρο σαν τον Ήλιο μας. (Newsnow)

;Αθλητισμός
*Φεύγουν η NIKE και όλοι οι χορηγοί του ποδηλάτη Λανς Άρμστρονγκ, στον απόηχο του σκάνδαλου αναβολισμού. Ο Αμερικανός παραιτήθηκε και από την προεδρία του ιδρύματος κατά του καρκίνου, το οποίο ίδρυσε ο ίδιος ο Λανς το 1997. (Τα Νέα)

## 18 Οκτωβρίου
;Πόλεμος και επιθέσεις
*Έντεκα χρόνια μετά τις Επιθέσεις της 11ης Σεπτεμβρίου, ταυτοποιείται το 1.634ο θύμα, η 52χρονη Άννα Λάβερτι. Σε 2.753 ανέρχεται πλέον ο αριθμός των θυμάτων από τις επιθέσεις στη Νέα Υόρκη, ενώ δεν έχει βρεθεί ακόμα κανένα σημάδι από 1.119 θύματα. (Κέρδος)
*Τουλάχιστον 40 άνθρωποι σκοτώνονται σε νέες αεροπορικές επιδρομές στην ελεγχόμενη από αντάρτες πόλη Μααρέτ αλ-Νουμάν της Συρίας στην επαρχία Ιντλίμπ. (''The New York Times'')

;Οικονομία
*Το εβδομαδιαίο αμερικανικό περιοδικό *[[Newsweek]]* ανακοινώνει ότι σταματά από την 31η Δεκεμβρίου την έντυπή του έκδοση και ότι θα γίνει αποκλειστικά διαδικτυακό. (CNN)

;Τέχνες και πολιτισμός
*Γυρίζεται στην Ανταρκτική για πρώτη φορά μία ταινία, η ταινία *South of Sanity*. (BBC)

;Πολιτική και εκλογές
*Η Αργεντινή, η Αυστραλία, το Λουξεμβούργο, η Νότια Κορέα και η Ρουάντα εκλέγονται νέα μη μόνιμα μέλη του Συμβουλίου Ασφαλείας του ΟΗΕ για τη διετία 2013-2014. (Ο Φιλελεύθερος)
*Δεκάδες χιλιάδες εργαζόμενοι συμμετέχουν στις απεργιακές κινητοποιήσεις εναντίον στα μέτρα λιτότητας στην Ελλάδα. (Voice of America)

## 19 Οκτωβρίου
;Πόλεμος και επιθέσεις
*Από έκρηξη παγιδευμένου οχήματος στην Πλατεία Σασίν στην πρωτεύουσα Βηρυτό του Λιβάνου, σκοτώνονται τουλάχιστον 8 άτομα και περισσότερα από 78 τραυματίζονται. (BBC)
**Ο Γουισάμ αλ-Χασάν, επικεφαλής της ασφαλείας του Σαάντ Χαρίρι, σκοτώνεται στην έκρηξη.(Al Jazeera)
***Η συμμαχία της 14ης Μαρτίου θεωρεί υπαίτιο τον Πρόεδρο της Συρίας Μπασάρ αλ-Άσαντ και τη συριακή κυβέρνηση για την επίθεση. (''Al Arabiya'')
*Ο στρατός της Λιβύης εξαπολύει μια νέα επίθεση εναντίον της πόλης Μπάνι Γουαλίντ, καταγγέλλοντας ότι ελέγχεται από υποστηρικτές του νεκρού πλέον Μοαμάρ Καντάφι. (''The Guardian'')

## 20 Οκτωβρίου
;Πόλεμος και επιθέσεις
*Ενώ η Διεθνής Κοινότητα καταδικάζει τη χθεσινή βομβιστική επίθεση στον Λίβανο, ο Πρωθυπουργός της αραβικής χώρας Νατζίμπ Μικάτι, παραιτείται. (ΕΡΤ)
*Οι αρχές στην Τρίπολη ανακοινώνουν τη σύλληψη του πρώην εκπρόσωπου Τύπου του Μοαμάρ Καντάφι, Μούσα Ιμπραχίμ κοντά στην πόλη της Ταρούνα. Σε ηχητικό απόσπασμα αρνείται ο Ιμπραχίμ ότι συνελήφθη. (Reuters) (BBC)
*Σε επίθεση υπόπτων μελών της Μπόκο Χαράμ στην πόλη Πότισκαμ της βόρειας Νιγηρίας, σκοτώνονται τουλάχιστον 23 άτομα.
(Al Jazeera)

;Πολιτική
*Δεκάδες χιλιάδες διαδηλωτές πραγματοποιούν πορείες στο Λονδίνο, στη Γλασκόβη και στο Μπέλφαστ σε σειρά διαδηλώσεων εναντίον των κυβερνητικών μέτρων λιτότητας. (BBC) (CNN)  (RTÉ)

## 21 Οκτωβρίου
;Πόλεμος και επιθέσεις
*Χιλιάδες διαδηλωτές στη Λιβύη καταλαμβάνουν το κτήριο του Κοινοβουλίου για να διαμαρτυρηθούν για την τρέχουσα πολιορκία της Μπάνι Ουαλίντ. (Reuters) 
*Ανταλλαγή πυρών στη Γουινέα Μπισσάου έχει ως αποτέλεσμα να σκοτωθούν 6 άτομα. (BBC)

;Νόμος και έγκλημα
*Από πυρά σε σπα του Μπρούκφιλντ της πολιτείας Γουισκόνσιν των ΗΠΑ σκοτώνονται 4 άτομα, ανάμεσα στα οποία και ο δράστης. (BBC) (NBC)

;Πολιτική
*Την πρώτη του εμφάνιση έπειτα από πολλούς μήνες κάνει ο Φιντέλ Κάστρο στην Κούβα. (BBC) (CNN)

## 22 Οκτωβρίου
;Πόλεμος και επιθέσεις
*Η ισραηλινή πολεμική αεροπορία πλήττει τη βόρεια Λωρίδα της Γάζας, με αποτέλεσμα να σκοτωθούν 3 άτομα. (Al Jazeera) (''The Times of Israel'')

;Νόμος και έγκλημα
*Έξι Ιταλοί επιστήμονες και ένας πρώην αξιωματούχος της κυβέρνησης καταδικάζονται για κατά συρροήν ανθρωποκτονία σε φυλάκιση 6 ετών, επειδή εσφαλμένα είχαν καθησυχάσει τον κόσμο πριν τον μεγάλο σεισμό της Λ' Ακουίλα το 2009.(''The Guardian'') (Al Jazeera)
*Σε απομακρυσμένες φυλακές-στρατόπεδα στο Περμ και στη Μορντόβια, εκτοπίζονται τα 2 μέλη του γυναικείου ρωσικού συγκροτήματος Pussy Riot Μαρία Αλιόχινα και Ναντέζντα Τολονίκοβα. (''The Guardian'')

;Αθλητισμός
*Αφαιρούνται από τον Αμερικανό Λανς Άρμστρονγκ και οι 7 τίτλοι του Γύρου της Γαλλίας και του επιβάλλεται ισόβιος αποκλεισμός με απόφαση της Διεθνούς Ένωσης Ποδηλασίας. (BBC) (Al Jazeera)

## 23 Οκτωβρίου

;Τέχνες
*Κάνει πρεμιέρα στο Λονδίνο η 23η ταινία του Τζέιμς Μποντ με τίτλο *[[Skyfall]]*. (BBC)

;Τραγωδίες
*Από πυρκαγιά σε νοσοκομείο στην πόλη Ταϊνάν της νότιας Ταϊβάν σκοτώνονται τουλάχιστον 12 άτομα και τραυματίζονται ως 60 άλλα. (BBC)

;Τεχνολογία
*Η Βόρεια Ιρλανδία αποχαιρετά οριστικά την εκπομπή αναλογικού τηλεοπτικού σήματος. Ταυτόχρονα σταματά η λειτουργία της πρώτης στον κόσμο υπηρεσίας τηλέτυπου, της *[[Ceefax]]*, έπειτα από 38 χρόνια. (BBC)

;Διεθνείς σχέσεις
*Ο Εμίρης του Κατάρ Σεΐχης Χαμάντ μπιν Χαλίφα Αλ Θανί, γίνεται ο πρώτος αρχηγός κράτους που επισκέπτεται τη Λωρίδα της Γάζας έπειτα από 5 χρόνια. (BBC) (Al Jazeera) (''The Guardian'') (''The Times of Israel'')

## 24 Οκτωβρίου
;Πόλεμος και επιθέσεις
*Στρατεύματα προσκείμενα στην κυβέρνηση της Λιβύης καταλαμβάνουν την πόλη Μπάνι Ουαλίντ, με 130 αμάχους νεκρούς, σύμφωνα με ντόπιους.
(The Daily Beast) (Reuters) 

;Τεχνολογία
*Η αναλογική τηλεοπτική υπηρεσία στην Ιρλανδική Δημοκρατία σταματά στις 10.00 π.μ. (''RTÉ'') (''Irish Independent'')

## 25 Οκτωβρίου
;Πόλεμος και επιθέσεις
*Εμφύλιος πόλεμος στη Συρία: Η συριακή κυβέρνηση ανακοινώνει μέσω των κρατικών ΜΜΕ ότι σταματά τις στρατιωτικές επιχειρήσεις από Παρασκευή ως Δευτέρα, στη διάρκεια της ετήσιας εορτής των Μουσουλμάνων Έιντ αλ-Άντχα, ως μέρος της πρότασης για κατάπαυση του πυρός από τον απεσταλμένο του ΟΗΕ Λαχντάρ Μπραχίμι. (CNN)

;Πολιτική και εκλογές
*Εγκρίνεται από το Κοινοβούλιο ο διορισμός του Μπίτζινα Ιβανισβίλι ως πρωθυπουργού της Γεωργίας μαζί με το υπουργικό του συμβούλιο έπειτα από τη νίκη του στις πρόσφατες βουλευτικές εκλογές. (BBC News)
*Την ενοποίηση των 2 κομμάτων τους (Λικούντ και Ισραέλ Μπεϊτέινου) ανακοινώνουν ο Πρωθυπουργός Μπένιαμιν Νετανιάχου και ο υπουργός Εξωτερικών Άβιγκντορ Λίμπερμαν για τις εκλογές του 2013. (The Jewish Press) (''The Times of Israel'')

## 26 Οκτωβρίου
;Πόλεμος και επιθέσεις
*Σε νέες φυλετικές ταραχές ανάμεσα σε Βουδιστές και σε Ροχίνγκια Μουσουλμάνους σκοτώνονται τουλάχιστον 64 άτομα στη δυτική Βιρμανία.
(CNN) (Al-Arabiya)
*Εμφύλιος πόλεμος στη Συρία:
**Συνεχίζονται οι συγκρούσεις στη Συρία, καθώς η συμφωνία για εκεχειρία που πέτυχαν τα Ηνωμένα Έθνη τίθεται σε ισχύ. (''Christian Science Monitor'')
**Από έκρηξη παγιδευμένου οχήματος με εκρηκτικά στην πρωτεύουσα Δαμασκό, σκοτώνοντας έναν άγνωστο αριθμό ατόμων. (Reuters) 
*Σε βομβιστική επίθεση αυτοκτονίας που πλήττει ένα τζαμί στη Μάιμανα του Αφγανιστάν, με απολογισμό 41 νεκρούς και ως και 50 τραυματίες. (BBC)

;Νόμος και έγκλημα
*Σε φυλάκιση 4 ετών για οικονομική απάτη καταδικάζεται ο πρώην Πρωθυπουργός της Ιταλίας, Σίλβιο Μπερλουσκόνι. (AGI)

## 27 Οκτωβρίου
;Πόλεμος και επιθέσεις
*Σε σειρά επιθέσεων σε όλο το Ιράκ σκοτώνονται 46 άτομα και άλλα 123 τραυματίζονται. (BBC)

;Οικονομία
*Χιλιάδες άτομα διαδηλώνουν εναντίον των περικοπών στη Μαδρίτη και ζητούν την παραίτηση της κυβέρνησης. (BBC) (Al Jazeera)

## 28 Οκτωβρίου
;Πόλεμος και επιθέσεις
*Συριακός εμφύλιος πόλεμος:
**Πληροφορίες από ακτιβιστές της αντιπολίτευσης αναφέρουν τουλάχιστον 128 νεκρούς σε ολόκληρη τη χώρα. (CNN) (Reuters)
*Σε βομβιστική επίθεση αυτοκτονίας σκοτώνονται 10 άτομα και περισσότερα από 100 τραυματίζονται στον ναό στην Καντούνα στη βόρεια Νιγηρία. (BBC)

;Καταστροφές
*Η ανατολική ακτή των ΗΠΑ προετοιμάζεται για να αντιμετωπίσει τον τυφώνα Σάντι, με απολογισμό τουλάχιστον 67 νεκρούς και μεγάλες καταστροφές στην Καραϊβική. (CNN) 

;Νόμος και έγκλημα
*Συλλαμβάνεται ο Έλληνας δημοσιογράφος Κώστας Βαξεβάνης έπειτα από τη δημοσίευση της λίστας με τους Έλληνες που έχουν τραπεζικούς λογαριασμούς στην Ελβετία. (BBC)

;Αθλητισμός
* Στη Φόρμουλα Ένα ο Σεμπάστιαν Φέτελ κερδίζει το Γκραν Πρι της Ινδίας. (BBC)
* Στο Major League του μπέιζμπολ, οι San Francisco Giants νικούν τους Detroit Tigers στο 4ο παιχνίδι του World Series,νικώντας τους Tigers και κερδίζει το δεύτερο World Series σε 3 χρόνια. (ESPN)  (ESPN)

## 29 Οκτωβρίου
;Οικονομία
*Οι εκδοτικοί οίκοι Penguin και Random House συμφωνούν να συγχωνευτούν και να ιδρύσουν το Penguin Random House, τον μεγαλύτερο εκδοτικό οίκο στον κόσμο. (''The Guardian'') (BBC)

;Πολιτική και εκλογές
*Ο Φερνάντο Χαντάντ εκλέγεται Δήμαρχος του Σάο Πάολο, με το κυβερνών κόμμα των Εργατών να έχει τον έλεγχο της πρωτεύουσας και της μεγαλύτερης πόλης. (BBC) (''Los Angeles Times'')

## 30 Οκτωβρίου
;Πόλεμος και επιθέσεις

* Γεννήθηκε ο Νίκος Δα****ος!

*Εμφύλιος πόλεμος στη Συρία:
**Το Κατάρ κατηγορεί την κυβέρνηση της Συρίας για "πόλεμο με σκοπό την εξόντωση" των πολιτών του. (Al Jazeera)
**Τουλάχιστον 50 άτομα σκοτώνονται σε ολόκληρη τη Συρία, σύμφωνα με ομάδα ακτιβιστών. (CNN)
*Το καθεστώς του Μπαχρέιν κηρύσσει εκτός νόμου όλη την αντιπολίτευση.(Al Jazeera) 

;Τραγωδίες
*Εργάτες αρωγής και τα Ηνωμένα Έθνη εκφράζουν την ανησυχία τους για τις συνεχώς αυξανόμενες τιμές στα τρόφιμα και για τα αυξημένα κρούσματα χολέρας στην Αϊτή, όπου ενέσκηψε ο τυφώνας Σάντι, με απολογισμό 52 νεκρούς μέχρι στιγμής. (Al Jazeera)
*Ο τυφώνας Σάντι πλήττει την Ατλάντικ Σίτι του Νιου Τζέρσεϊ, με τις πλημμύρες να στοιχίζουν τη ζωή τουλάχιστον 29 ατόμων στις βορειοανατολικές Ηνωμένες Πολιτείες. (CNN)  (WNN)

;Αθλητισμός
*Στο Αφγανιστάν γίνεται ο πρώτος επαγγελματικός αγώνας πυγμαχίας, ανάμεσα στον Χαμίντ Ραχίμι και στον Σαΐντ Μπέλουα στην Καμπούλ. (BBC)

## 31 Οκτωβρίου
;Πόλεμος και επιθέσεις
*Συριακός εμφύλιος πόλεμος: Δολοφονείται από τις κυβερνητικές δυνάμεις στη Δαμασκό ένας Σύριος πτέραρχος. (''The New York Times'')

;Οικονομία
*Ανοίγει ξανά έπειτα από δύο ημέρες το Χρηματιστήριο Νέας Υόρκης, το οποίο είχε κλείσει για πρώτη φορά εξαιτίας του τυφώνα Σάντι.
(Reuters) 

;Τραγωδίες
*Ξεπερνούν τους 60 οι νεκροί στις Μεσο-Ατλαντικές πολιτείες των ΗΠΑ, έπειτα από το πέρασμα του τυφώνα Σάντι.(''The Vancouver Sun'') (CNN) 
*Από πυρκαγιά εξαιτίας βραχυκυκλώματος σε γαμήλιο γλέντι στη Σαουδική Αραβία, χάνουν τη ζωή τους 25 άτομα στην αυλή ενός σπιτιού στο χωριό Αλ Μπαντρ της επαρχίας Αμπκέικ.(BBC)

10